දන්සල්වලට අලුත් නිර්මාණයක් එක් කරමින් රුවල් නැවක් තුළ පොසොන් දන්සලක් පැවැත්වීමට බණ්ඩාරගම ගම්මන්පිල බොලබොටුව තරුණයෝ පිරිසක් සැරසෙති.ගම්මන්පිල සුදත් ප්‍රියන්ත මහතාගේ අදහසක් අනුව ප්‍රදේශවාසීන්ගේ ආධාර උපකාරයෙන් නැව නිර්මාණය කිරීම ගම්මන්පිල ලලිත් හේමන්ත මහතාගේ උපදෙස් මත තරුණයන්ගේ ශ්‍රමදායකත්වයෙන් මේ නිර්මාණය කිරීම සිදු කෙරිණි.දිගින් අඩි 95 ක් හා පළලින් අඩි 16ක් පමණ වන මේ නැව උසින් අඩි හැටකි.රුවල් හතකින් සමන්විත මේ නැව තුළ සිට එකවර සිය දෙනකුට ආහාර ගැනීමට හැකි බව නැව නිර්මාණය කරන ලලිත් හේමන්ත මහතා පැවැසීය.උණගස් සියයක් හා පුවක්ගස් අසූවක් යොදා මේ නිර්මාණය කිරීමට දින 20 ක් ගතවී තිබේ..